stanford-oval/wikipedia huggingface dataset:
Emyn Muil

Emyn Muil on kuvitteellinen vuoristo J. R. R. Tolkienin luomassa fantasiamaailma Keski-maassa. Se sijaitsee Nen Hithoelin molemmilla puolilla.
Kirjassa Taru sormusten herrasta Frodo ja Sam, jotka yrittävät päästä Mustalle Portille ja Mordoriin, eksyvät itäiselle Emyn Muilille päiviksi, kunnes Klonkku löytää heidät. Pitkän suostuttelun ja uhkailun jälkeen Klonkku suostuu opastamaan heidät pois, vieden heidät etelään ja Kalmansoille.
Despero

| Despero |
| --- | --- |
 Despero JLA/JSA: Virtue and Vice sarjakuvassa vuonna 2002.
Luoja(t):  Gardner Fox Mike Sekowsky
Kustantamo:  DC Comics
Ensiesiintyminen:  Justice League of America nro 1 (lokakuu 1960)
Henkilötiedot
Oikea nimi:  Ei tiedossa
Pituus:  246 cm
Paino:  386 kg
Ryhmäsidokset:  Injustice League Superrikollisten Salainen Yhteisö
Edelliset ryhmäsidokset:  Time Stealers
Voimat:  Yli-inhimillisen vahva
Despero on DC Comicsin kustantama sarjakuvahahmo ja Oikeuden Puolustajien vihollinen, jonka loivat Gardner Fox ja Mike Sekowsky. Hahmo teki ensiesiintymisensä Justice League of America sarjakuvan ensimmäisessä numerossa vuonna 1960. Hahmo on toiminut myös Vihreän Lyhdyn joukkojen ja Booster Goldin vihollisena.
Despero on listattu sijalle 96 vuonna 2009 IGN-sivuston laatimassa listassa sadasta kautta aikain suurimmasta sarjakuvarikollisesta.
Historia

Despero on kokenut sarjakuvahistoriansa aikana useita muutoksia. Alun perin hänet kuvattiin fyysisesti heikkona olentona, joka käyttäytyi kotiplaneetallaan Kalanorilla tyrannin lailla ja käytti hyväkseen mielenhallinnan kykyään. Hän pelasi usein shakkia ratkaistessaan vihollistensa kohtaloita. Myöhemmin Desperosta tehtiin isokokoinen ja fyysisesti vahva olento, jonka vahvuus sai vain lisää energiaa vihasta Oikeuden Puolustajia kohtaan.
Voimat ja kyvyt

Despero sai voimansa Py'tar nimiseltä liekiltä, joka antoi suuret fyysiset voimat. Niiden avulla Despero on kyennyt pidättelemään yhtä aikaa Teräsmiestä ja Kapteeni Marvelia sekä myös Ihmenaista ja Power Girlia. Desperon kestävyys on vaihteleva, ja riippuu mielentilasta. Parhaimmillaan Despero kykenee kestämään kaikkien Oikeuden Puolustajien yhtäaikaiset iskut, mutta heikoimmillaan Vesimies kykeni nujertamaan Desperon lyömällä tätä rautaputkella olkapäähän. Myös haiparvi onnistui puremaan hänet verille.
Despero on erittäin älykäs ja taitava soturi. Hänen hypnoottinen kolmas silmänsä takaa telepaattisen kyvyn, joka on kerran ollut voimakkaampi kuin Marsilaisen Ihmismetsästäjän. Despero kykenee myös luomaan todellisen tuntuisia illuusioita, ja hänellä on kyky siirtää kiinteää ainetta paikasta toiseen telekineettisellä säteellä, jolla voi lisäksi vahingoittaa Power Girlia.
Muissa medioissa > Televisiossa > Justice League

Despero oli vierailevana hahmona Justice Leaguen kaksiosaisessa jaksossa "Hearts and Minds", jossa hahmon äänenä toimi Keith David. Sarjassa Despero on karkotettu kaupungistaan kolmannen silmänsä vuoksi, joka oli asukkaiden mielestä epämuodostuma. Hän vaelteli pitkin autiota maata, kunnes joutui roistojen uhriksi. Despero kuitenkin pelastui heidän julmalta kohtelulta, kun Py'tarin liekki tuhosi rikolliset ja antoi Desperolle mystistä energiaa. Hänen mukaansa liekki kertoi Desperolle Kalanorin olevan tulevaisuudessa paratiisi ja että hän olisi tämän sanansaattaja. Saapuessaan takaisin kotikaupunkiinsa Despero käytti kolmatta silmäänsä noustessaan Kalanorin johtajaksi ja sai ihmiset kunnioittamaan häntä ja Py'tarin liekkiä.
Oikeuden Puolustajat saapuivat planeetalle etsiessään kadonnutta Vihreää Lyhtyä Katma Tuita. Ryhmä huomasi Desperon ymmärtäneen väärin Py'tar liekin tarkoituksen. Marsilaisen Metsästäjän sulautuessa Py'tariin se kertoi ettei halunnut johtaa kansaa vaan mahdollistaa maaperän kukoistamisen. Tämän seurauksena kansalaiset ryhtyivät palvomaan Py'taria eivätkä Desperoa. Sitten Py'tar levitti kasvillisuutta pitkin aroja Kalanorille ja Despero joutui nopeasti kasvaneen puun syömäksi.
Muissa medioissa > Televisiossa > Batman: The Brave and the Bold

Despero vieraili Batman: The Brave and the Boldin jaksossa "The Eyes of Despero", jossa hahmon äänenä toimi Kevin Michael Richardson. Tässä versiossa Desperolla oli kolmannen silmänsä lisäksi silmät molemmissa kämmenissään. Lisäksi hahmo muistuttaa osittain alkuperäistä versiota, jossa sen päässä oleva evä on poikittain.
Despero suunnitteli tuhoavansa Vihreän Lyhdyn joukot hypnotisoimalla sen jäsenet omaksi armeijaksi. Onnistuessaan saamaan suuren määrän Lyhtyjä puolelleen yllättäen Hal Jordan oletettavasti tuhoaa suurimman osan heistä, jonka myötä se saa Desperon katseen suuntaamaan elävään planeettaan Mogoon. Mikäli hän saisi planeetan aivopestyä puolelleen se saisi koko maailman itselleen saman tien. Batman saapuu Guy Gardnerin, Sinestron ja G'nortin apuun saatuaan Hal Jordanin voimasormuksen käyttöönsä. Ryhmä yrittää yhdessä estää Desperon aikeet, mutta saavat lisää harmia kun Sinestro onkin vaihtanut puolta pahuuden teille. G'nort onnistuu kuitenkin pelastamaan Mogon pitkän epäröinnin jälkeen, joka puolestaan tyrmää Desperon.
Hahmo teki vielä cameo-roolin jaksossa "Duel of the Double Crossers", jossa hän on Outsidersien harjoittelemassa simulaatiossa vihollisena.
Muissa medioissa > Televisiossa > Young Justice

Despero esiintyy Young Justice animaatiosarjassa jaksossa "Cornered", jossa hänellä ei ollut puheroolia. Tämä versio Desperosta on gladiaattori, joka saapuu maan päälle todistaakseen olevansa 93 Star Systemsin suurin soturi. Hän ei lennä eikä puhu ja antaa majordoomonsa L-Ronin puhua puolestaan. Despero vangitsee Hall of Justicen voimakenttään, saa Zatannan transsiin pitääkseen taistelun käsissään ja hyökkää Kapteeni Marvelin ja Superboyn kimppuun. Kun kapteeni Marvel taantuu takaisin Billy Batsoniksi, Despero saa hänet transsiin ja kukistaa Superboyn. Kun Despero yrittää viedä Superboyn pään, Bumblebee pysäyttää hänet, mutta päätyy transsiin. Mal Duncan ilmestyy Guardianin asuun ja pitää Desperon kiireisenä, kun Superboy ja Miss Martian keksivät suunnitelman pysäyttää hänet. Miss Martian herättää Zatannan ja ohjaa Desperon voimat häntä vastaan, jolloin Superboy kykeni tyrmäämään hänet. Despero nähtiin myöhemmin Mongulin ja The Teamin kanssa Warworldin staasikammiossa.
Muissa medioissa > Televisiossa > The Flash

Despero esiintyi vuoden 2014 The Flash televisiosarjassa jaksossa "Armageddon", jossa häntä esitti Tony Curran. Tämä versio käyttää erityistä vyötä, jonka avulla hän voi matkustaa ajassa ja ottaa ihmisen muodon. Hän tulee tulevaisuuden pisteestä, jossa Salama aiheutti Harmageddonin Maahan. Despero saapui Tech Coniin hakemaan Salamaa ja osoittautui liikaa hänelle ja Atomille. Ennen kuin Atomi peukaloi Desperon vyön, Salama saa näkemyksen siitä, mitä hän voisi tehdä. Myöhemmässä kohtaamisessa sen jälkeen, kun Salama uskalsi lukea hänen ajatuksensa, Despero antaa hänelle seitsemän päivää osoittaakseen hänen olevan väärässä tai muuten hän lopettaa hänet. Matkallaan tulevaisuuteen Barry Allen paljastaa Desperolle, että Eobard Thawne oli todellinen syyllinen Harmageddoniin. Kun Despero päättää tappaa Thawnen, hän ja Barry taistelevat jälleen. Barry onnistuu voittamaan Desperon käyttämällä nopeuttaan neutraloimaan Desperon voimanlähteen ja pakottamaan hänet pakenemaan.
Muissa medioissa > Elokuvat > Superman/Batman: Public Enemies

Desperolla oli erittäin pieni cameo-rooli vuoden 2009 animaatioelokuvassa Superman/Batman: Public Enemies, jossa hän oli yksi Teräsmiehen ja Batmanin kimppuun hyökänneistä superpahiksista.
Muissa medioissa > Videopelit > Justice League Task Force

Despero esiintyy Justice League Task Force videopelissä vuonna 1995, jossa hän on yksi pelin viimeisimmistä vastuksista ennen pelin viimeistä loppupomoa Darkseidia.
Hahmoa näytelleet

| Vuodet | Näyttelijät | Sarjat | Elokuvat | Konsolipelit |
| --- | --- | --- | --- | --- |
| 2003 | Keith David | Justice League |  |  |
| 2009 | Kevin Michael Richardson | Batman: The Brave and the Bold |  |  |

Despero Justice Leaguessa.
Despero Batman: The Brave and the Boldissa.
Edita Gruberová

| Edita Gruberová |
| --- | --- |
 Edita Gruberová vuonna 2013
Henkilötiedot
Syntynyt: 23. joulukuuta 1946 Bratislava, Tšekkoslovakia
Kuollut: 18. lokakuuta 2021 (74 vuotta) Zürich, Sveitsi
Ammatti:  laulaja
Muusikko
Tyylilajit:  ooppera
Aiheesta muualla
  [ Muokkaa Wikidatassa ] [ ohje ]  
Edita Gruberová (23. joulukuuta 1946 Bratislava – 18. lokakuuta 2021 Zürich) oli slovakialainen lyyrinen koloratuuri­sopraano ja yksi 1900-luvun jälki­puoliskon etu­rivin oopperatähdistä. Hänen äitinsä oli unkarilainen ja hänen äidin­kielensä slovakki.
Ura

Gruberová opiskeli Bratislavan konservatoriossa ja musiikki­akatemiassa, ja hänen opettajiaan olivat Mária Medvecká ja myöhemmin Wienissä Ruthilde Boesch. Gruberová lauloi kansan­musiikki­ryhmässä Lúčnica ja esiintyi Slovakian kansallisteatterissa. Hän teki ensi­esiintymisensä ooppera­lavalla  Bratislavassa 1968, roolina Sevillan parturin Rosina. Sen jälkeen hänestä tuli Banská Bystricassa Jozef Gregor-Tajovskýn ooppera­ryhmän soolo­laulaja.
Gruberová esiintyi vuonna 1970 ensimmäisen kerran Wienin valtionoopperassa ja teki kansain­välisen läpi­murtonsa Taikahuilun Yön kuningattarena. Hänestä tuli valtion­oopperan soolo­laulaja ja hän muutti länteen. Gruberová esiintyi Wienin valtion­oopperan kanssa kaikkiaan yli 700 kertaa. Yön kuningattaren roolin hän lauloi uransa aikana 148 kertaa.
Gruberová esiintyi Wienin lisäksi useissa maailman merkittävimmistä ooppera­taloista ja keskittyi erityisesti bel canto -oopperoihin, kuten Gioachino Rossinin, Gaetano Donizettin ja Vincenzo Bellini teoksiin. Hän työskenteli uransa aikana muun muassa Wolfgang Sawallischin ja Herbert von Karajanin kanssa. Suomessa Gruberová vieraili vuonna 1990.
Gruberován viimeinen ooppera­esiintyminen oli maalis­kuussa 2019, kun hän lauloi Baijerin valtionoopperassa Elisabet I:n roolin oopperassa Roberto Devereux. Tämän jälkeen hän esiintyi konserteissa ja piti mestari­luokkia. Syys­kuussa 2020 hän ilmoitti lopettavansa esiintymisen, osittain pandemian aiheuttamien lykkäysten johdosta. Hänen viimeinen virallinen esiintymisensä oli Gerst­hofenissa joulu­kuussa 2019, sillä pandemian takia marras­kuulle 2020 suunnitellut kaksi jää­hyväis­konserttia peruuntuivat.
Merkittäviä rooleja

Strauss: Ariadne Naksoksessa (Zerbinetta)
Donizetti: Lucia di Lammermoor (Lucia)
Mozart: Taikahuilu (Yön kuningatar)
Mozart: Ryöstö seraljista (Constanze)
Verdi: Rigoletto (Gilda)
Kirjallisuutta

Thiel, Markus: Edita Gruberova: Der Gesang ist mein Geschenk. Bio­grafie.  Leipzig:  Henschel, 2012.  ISBN 978-3-89487-915-0.  (saksaksi)
Aiheesta muualla

Kuvia tai muita tiedostoja aiheesta Edita Gruberová Wikimedia Commonsissa
Emyr Humphreys

| Emyr Humphreys> Henkilötiedot |
| --- | --- |
Syntynyt: 15. huhtikuuta 1919
Kuollut: 30. syyskuuta 2020 (101 vuotta)
Kansalaisuus:   Yhdistynyt kuningaskunta
Kirjailija
Tuotannon kieli: englanti
Aiheesta muualla
Löydä lisää kirjailijoitaKirjallisuuden teemasivulta
Emyr Humphreys (15. huhtikuuta 1919 – 30. syyskuuta 2020) oli brittiläinen kirjailija. Hän syntyi ja opiskeli Walesissä.
Vaikka Humphrey antautui täyspäiväiselle kirjoittamiselle vasta 1970-luvun alussa, hän oli menestynyt jo aiemmin; hänet oli esimerkiksi palkittu Somerset Maugham Awardilla jo 1950-luvulla.
Humphrey on luonut monipuolisen tuotannon, johon kuuluu lukuisten romaanien ohella muun muassa runoutta.
Déborah François

Déborah François vuonna 2014.
Déborah François (s. 24. toukokuuta 1987 Liège, Belgia) on belgialainen näyttelijä.
Osittainen filmografia

Lapsi (L’enfant, 2005)
Pianistin sivunkääntäjä (La tourneuse de pages, 2006)
Loppuelämäsi ensimmäinen päivä (Le premier jour du reste de ta vie, 2008)
Aiheesta muualla

Kuvia tai muita tiedostoja aiheesta Déborah François Wikimedia Commonsissa
Déborah François Internet Movie Databasessa. (englanniksi)
Déborah François Elonetissä.
Då som nu för alltid

| Då som nu för alltid Kent |
| --- | --- | --- |

Studioalbumin tiedot
 Julkaistu: 20. toukokuuta 2016
 Kesto: 53.22
 Levy-yhtiö: RCA, Sony Music
Listasijoitukset
  3.
Kentin muut julkaisut
| Tigerdrottningen 2014 | Då som nu för alltid 2016 | Best of 2016 |
Då som nu för alltid on ruotsalaisen alternative rock -yhtye Kentin kahdestoista studioalbumi. Se julkaistiin 20. toukokuuta 2016.
Kappaleet

Andromeda – 4.36
Tennsoldater – 4.08
Vi är för alltid – 4.51
Den vänstra stranden – 4.46
Nattpojken & Dagflickan – 3.56
Vi är inte längre där – 5.19
Förlåtelsen – 5.55
Skyll inte ifrån dig – 4.29
Gigi – 3.53
Falska profeter – 6.19
Den sista sången – 5.16
Arvostelut

Desibeli.net:
Helsingin Sanomat:
Soundi:
Ephraïm Inoni

| Ephraïm Inoni |
| --- | --- |

Kamerunin pääministeri
 2004-2009  
Edeltäjä:  Peter Mafany Musonge
Seuraaja:  Philémon Yang
Henkilötiedot
Syntynyt: 16. elokuuta 1947 (ikä 77)
Tiedot
Puolue:  RDPC
Etnisyys:  bakwerit
Ephraïm Inoni ja USA:n suurlähettiläs R. Niels Marquadt Yaoundéssa 25. syyskuuta 2006
Ephraïm Inoni (s. 16. elokuuta 1947) on kamerunilainen poliitikko, jonka presidentti Paul Biya nimitti pääministerin virkaan 8. joulukuuta 2004. Vuonna 2009 häntä seurasi Philémon Yang.
Inoni on etniseltä taustaltaan bakweri. Ennen pääministerikauttaan hän oli toiminut muun muassa Kamerunin talousministerinä.
Inoni oli vuonna 2004 mukana ostamassa Yhdysvalloista Albatross-merkkistä konetta presidentin käyttöön. Kone joutui tekemään pakkolaskun kyyditessään presidentin perhettä, ja se osoittautui uudelleen maalatuksi vanhaksi koneeksi. Asiaa tutkittiin vuosia, ja Inoni pidätettiin yhdessä muutamien muiden entisten ministerien kanssa vuonna 2012. Inoni tuomittiin 20 vuodeksi vankilaan osallisuudestaan Albatrossi-jutussa. Vuonna 2019 hän loukkaantui vakavasti vankilamellakoissa.
Epic

Epic voi tarkoittaa ainakin seuraavia:
Epic Records, levy-yhtiö
Epic Games, videopelien kehittäjä
Epic Systems, yhdysvaltalainen ohjelmistoyritys
EPIC, teollisuustietokoneiden käyttöön suunniteltu emolevymuoto
Epic, IRC-asiakasohjelma
Salainen valtakunta (Epic), animaatioelokuva vuodelta 2013
Epic Armageddon, miniatyyripeli
Epic, R. Kellyn albumi
Epic, pilvenpiirtäjä Miamissa, Yhdysvalloissa.
Epic, vuoden 1992 videopeli
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Epic”, voi hakea sivunnimihaulla, laajalla sivunnimihaulla tai tekstihaulla.
Edgbaston

Edgbaston tummanpunaisena Birminghamin kartalla.
Edgbaston on yksi Birminghamin kaupungin kymmenestä vaalipiiristä. Se muodostuu neljästä äänestysalueesta: Bartley Green, Edgbaston, Harborne ja Quinton. Vuonna 2009 Edgbastonissa oli 93 100 asukasta.
Birminghamin yliopiston suurin kampus sijaitsee Edgbastonissa. Edgbastonin vastikään uusittu krikettistadion on maan toiseksi suurin.
Aiheesta muualla

Kuvia tai muita tiedostoja aiheesta Edgbaston Wikimedia Commonsissa
El Pason piirikunta (Colorado)

El Pason piirikunta (engl. El Paso County) on Yhdysvaltojen Coloradon osavaltiossa sijaitseva piirikunta. Sen väkiluku oli 720 403 vuonna 2019. Piirikunnan hallintokeskus ja väkiluvultaan suurin asutuskeskus on Colorado Springsin kaupunki. Piirikunta on perustettu 1. marraskuuta 1861.
Väestö

Piirikunnan asukkaista 68,7 prosenttia on valkoisia, 14,47 prosenttia latinalaisamerikkalaisia ja 6,11 prosenttia afroamerikkalaisia. 96,6 prosenttia asukkaista on Yhdysvaltain kansalaisia. Piirikunnan väestön keski-ikä on 34,3 vuotta.
Kuvia piirikunnasta

Colorado Springsin keskusta.
Vuoristomaisemaa piirikunnassa.
Aiheesta muualla

Kuvia tai muita tiedostoja aiheesta El Pason piirikunta (Colorado) Wikimedia Commonsissa
Eduard Artemjev

Eduard Artemjev.
Eduard Nikolajevitš Artemjev (ven. Эдуард Николаевич Артемьев; 30. marraskuuta 1937 Novosibirsk – 29. joulukuuta 2022 Moskova) oli venäläinen elektronisen musiikin ja elokuvamusiikin säveltäjä. Hän opiskeli Moskovan konservatoriossa.
Artemjevin tunnetuimpia töitä ovat musiikit Andrei Tarkovskin elokuviin Solaris (1972) ja Stalker (1979).
El Pason piirikunta (Texas)

El Pason piirikunta (engl. El Paso County) on Yhdysvaltain Texasin osavaltiossa sijaitseva piirikunta. Sen väkiluku oli 865 657 vuonna 2020 ja sen pinta-ala on 2 629 neliökilometriä. Piirikunnan hallintokeskus El Paso on myös sen suurin kaupunki.
Väestö

Piirikunnan asukkaista 82,8 prosenttia on latinalaisamerikkalaisia, 11,8 prosenttia valkoisia ja 3 prosenttia mustia. 87 prosenttia asukkaista on Yhdysvaltain kansalaisia. Piirikunnan väestön keski-ikä on 32,4 vuotta.
Kuvia piirikunnasta

Liittovaltion oikeustalo.
El Pason kaupunki.
Aiheesta muualla

Kuvia tai muita tiedostoja aiheesta El Pason piirikunta (Texas) Wikimedia Commonsissa
Elena Gheorghe

Elena Gheorghe vuonna 2009.
Elena Gheorghe (s. 30. heinäkuuta 1985) on romanialainen laulaja, joka edusti Romaniaa vuoden 2009 Eurovision laulukilpailussa Moskovassa kappaleella ”The Balkan Girls”. Hän sijoittui kilpailun finaalissa 19:nneksi 40 pisteellä.
Diskografia > Albumit

Vocea ta (2006)
Lilicea Vreariei (2008)
Te ador (2008)
Diskografia > Singlet

”Vocea ta” (2006)
”Ochii tăi căprui” (2007)
”Te ador” (2008)
”Până la stele” (2008)
”The Balkan Girls” (2009)
”I’m On Fire” (2010)
”Disco Romancing” (2010)
”Midnight Sun” (2010)
”Hot Girls” (2011)
”Your Captain Tonight” (2011)
”Amar tu Vida” (2012)
”Hypnotic” (2012)
”Senor Loco” (2015)
Aiheesta muualla

Kuvia tai muita tiedostoja aiheesta Elena Gheorghe Wikimedia Commonsissa
Kotisivut
Epania asperanus

| Epania asperanus> Tieteellinen luokittelu |
| --- | --- |
Domeeni:  Aitotumaiset Eucarya
Kunta:  Eläinkunta Animalia
Pääjakso:  Niveljalkaiset Arthropoda
Alajakso:  Kuusijalkaiset Hexapoda
Luokka:  Hyönteiset Insecta
Lahko:  Kovakuoriaiset Coleoptera
Yläheimo:  Lehtikuoriaismaiset Chrysomeloidea
Heimo:  Sarvijäärät Cerambycidae
Suku:  Epania
Alasuku:  Pakmolorchus
Laji:  asperanus
Kaksiosainen nimi
 Epania asperanus  Holzschuh, 1989 
Synonyymit
 Molorchus Pakmolorchus(?) asperanus Holzschuh, 1989 
  [ Muokkaa Wikidatassa ] [ ohje ]  
Epania asperanus on Epania-sukuun ja sarvijäärät-heimoon (Cerambycidae) kuuluva eläinlaji. Tieteellisen nimen sille antoi ensimmäisenä Holzschuh vuonna 1989. Sillä ei ole alalajeja.
Levinneisyysalue

Pakistan
Eduar Zea

| Henkilötiedot |
| --- | --- | --- | --- |
Koko nimi: Eduard Stihivinson Zea Chávez
Syntymäaika: 19. tammikuuta 1990 (ikä 34)
Syntymäpaikka:  Quibdó, Kolumbia
Pituus: 184 cm
Seura
Seura:  PS Kemi
Tehtävä: puolustaja
Junioriseurat
-2009:  Deportes Quindío
Seurat
| Vuodet | Seura | O | (M) |
| 2009-2014 |  Deportes Quindío | 18 | (1) |
| 2009 | → América de Cali (laina) | 6 | (0) |
| 2011 | → La Equidad (laina) | 10 | (0) |
| 2015 |  San Antonio Scorpions | 0 | (0) |
| 2015-2016 |  Phoenix Rising FC | 10 | (0) |
| 2016 |  Unión Magdalena | 7 | (0) |
| 2017 |  PS Kemi | 11 | (1) |
Maajoukkue
| 2007 | Kolumbia U17 | 4 | (0) |
 Seurajoukkueuran tilastot kattavat vain kansalliset sarjat, päivitetty 15. syyskuuta 2017.  Maajoukkueuran tilastot päivitetty 31. joulukuuta 2007.
Eduard Stihivinson Zea Chávez (s. 19. tammikuuta 1990 Quibdó, Kolumbia) on kolumbialainen jalkapalloilija, joka edustaa Veikkausliiga-seura PS Kemiä vuoden sopimuksella kaudella 2017. Hänen pelipaikkansa on puolustus.
Ennen Suomeen siirtymistään Edurad Zea on pelannut Kolumbian pääsarjaa. Ensin hän pelasi kasvattajaseurassaan Deportes Quindío ja lainalla kahdessa muussa pääsarjaseurassa kausina 2009-2014. Sen jälkeen hän siirtyi Yhdysvaltoihin United Soccer League-sarjaan (UCL) eli maan kolmanneksi korkeimmalle sarjatasolle kausiksi 2015-2016 seuranaan Phoenix Rising FC. Pelattuaan kauden 2016 Kolumbiassa Zea siirtyi Suomen pääsarjaan.
Zea siirtyi Suomeen keväällä 2017 PS Kemin Veikkausliiga-joukkueeseen kautta 2017 koskevalla sopimuksella.
Epcot

| Epcot> Experimental Prototype Community of Tomorrow |
| --- | --- |
 Spaceship Earth
Sijainti:  Walt Disney World, Lake Buena Vista, Florida, Yhdysvallat
Koordinaatit:  28.376824°N, 81.549395°W
Omistaja:  The Walt Disney Company
Avattu:  1. lokakuuta 1982
Kävijämäärä:  2012/vuosi
 :  11,063 miljoonaa
Laitteet:  22
Aiheesta muualla
Verkkosivut
 n • k • 
Epcot on Walt Disney Worldiin kuuluva teemapuisto, joka sijaitsee Orlandossa, Floridassa. Vuosittain siellä käy noin 11 miljoonaa ihmistä, mikä tekee siitä maailman kuudenneksi eniten vieraillun teemapuiston, ja Disney Worldin kakkosen Magic Kingdomin jälkeen. Jos Disney World lasketaan yhdeksi kohteeksi, se on maailman suosituin.
Alueen kartta. Future World kartan alaosassa, yläosassa tekojärvi ja sen ympärillä eri maiden paviljongit.
EPCOT on lyhenne sanoista Experimental Prototype Community of Tomorrow, ”kokeellinen malli huomispäivän yhteisöstä”. Walt Disney haaveili, että Epcotista olisi rakennettu oikea kaupunki, jossa hyödynnettäisiin uusinta teknologiaa. Disneyn kuoleman jälkeen suunnitelmia muutettiin vähemmän kunnianhimoisiksi. Puisto avattiin vuonna 1982. Se koostuu kahdesta osasta: Future World (”tulevaisuuden maailma”) ja Worlds Showcase (”maailmannäyttely”).
Future World -osassa on kahdeksan paviljonkia, joista monilla on yrityssponsori. Esimerkiksi Exxon sponsoroi energia-aiheista näyttelyä ja vuonna 2013 avattua Innovaatio-teemanäyttelyä sponsoroi IBM.
World Showcase -osassa on oikeiden maailmannäyttelyiden tavoin eri maiden paviljonkeja. Yksitoista paviljonkia on sijoitettu suuren tekojärven rannoille. Tekojärvellä järjestetään joka ilta ilotulitus sekä vesi- ja valoshow.
Yksityiskohtia eri maiden paviljongeista:
Englanti
Japani
Meksiko
Valoshow.
Aiheesta muualla

Kuvia tai muita tiedostoja aiheesta Epcot Wikimedia Commonsissa
Emotions

| Emotions Mariah Carey |
| --- | --- | --- |

Studioalbumin tiedot
 Äänitetty : tammi‎‎–heinäkuu 1991
 Julkaistu:  17. syyskuuta 1991  14. lokakuuta 1991
 Tuottaja(t): Walter Afanasieff, David Cole, Robert Clivillés ja Mariah Carey
 Tyylilaji: pop, R&B, dancepop
 Kesto: 47.01
 Levy-yhtiö: Columbia
Mariah Careyn muut julkaisut
| Mariah Carey 1990 | Emotions 1991 | Music Box 1993 |
Singlet albumilta Emotions
 ”Emotions” Julkaistu: 13. elokuuta 1991  ”Can’t Let Go” Julkaistu: 23. lokakuuta 1991  ”Make it Happen” Julkaistu: 4. huhtikuuta 1992
Emotions on yhdysvaltalaisen laulajan Mariah Careyn toinen studioalbumi. Albumi julkaistiin vuonna 1991 ja se koostuu pääasiassa vahvoista balladeista ja dance-musiikista. Albumin nimikkoraidasta tuli Careyn viides peräkkäinen Billboard Hot 100 -listan ensimmäisellä sijalla ollut laulu. Myös albumin kaksi muuta laulua, Can’t Let Go ja Make It Happen sijoittuivat listalla viiden parhaan joukkoon. Kuten aiemminkin, Carey oli mukana työstämässä albumiaan. Hän sai kaksi Grammy-palkinto-ehdokkuutta, Vuoden tuottaja, sekä Paras naisartistin laulusuoritus. Emotions-albumia myytiin nopeasti nelinkertaista platinaa. Tähän mennessä albumia on myyty yli 10 miljoonaa kappaletta maailmanlaajuisesti.
Emotions on ensimmäinen MiniDiscinä julkaistu albumi.
Vastaanotto

Emotions-albumi sai hyvin vaihtelevia arvosteluja. Careyta kritisoitiin muun muassa runsaasta korkeiden äänten käytöstä, erityisesti nimikkoraidassaan, mikä esitteli hänen äänialaansa enemmän kuin aiemmat laulut. Rolling Stone -lehdessä kirjoitettiin, että "Careyn ääni on ainutlaatuinen, mutta valitettavasti tähän mennessä hänen laulunsa ovat olleet paljon enemmän vaikuttavia kuin ilmeikkäitä."
Kritiikkiä keräsi myös se, että Carey kieltäytyi tekemästä kiertuetta, kuten esikoisalbuminsa julkaisun aikaan. Jotkut uskoivat, että Carey oli studiolaulaja, eikä osannut esiintyä yleisön edessä, ja että hänen kuuluisat korkeat äänensä olivat koneiden aikaan saannosta. Myöhemmin Carey kertoi jättäneensä kiertueet väliin, koska kohtaisi esiintyessään epävarmuutensa ja itsevarmuutensa puutteen.
Emotions-albumi nousi Billboard 200 -listan sijalle neljä, kun sitä myytiin 129 000 kappaletta ensimmäisen viikon aikana. Albumi vietti listalla kaiken kaikkiaan kaksikymmentäseitsemän viikkoa.